
[image: image1.png]i

R,
ik

lekslietu ministrija




Čiekurkalna 1. līnija 1 k-2, Rīga, LV-1026; tālr. 67219263; e-pasts: pasts@iem.gov.lv; www.iem.gov.lv
Rīgā

	11.06.2021
	Nr.1-57/1579
	Satiksmes ministrija


	Uz 
	Nr.
	


Par likumprojektu “Grozījumi 

Autoceļu lietošanas nodevas likumā”
(VSS-9)


Iekšlietu ministrija ir izskatījusi Satiksmes ministrijas izstrādāto un atkārtotai saskaņošanai nosūtīto precizēto likumprojektu “Grozījumi Autoceļu lietošanas nodevas likumā” (VSS-9) (turpmāk– projekts), kā arī tā sākotnējās ietekmes novērtējuma ziņojumu (anotāciju) un informē, ka saskaņo to tālāku virzību, ja tiek ņemts vērā turpmāk minētais:

1) Svītrot projekta 2. panta trešās daļas otro un trešo teikumu, ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktu. Proti, Valsts policijas funkcijas autoceļu lietošanas nodevas jomā nosaka tostarp Autoceļu lietošanas nodevas likums, Administratīvā procesa likums u.c. normatīvie akti. Līdz ar to atkārtoti projektā attiecīgajos normatīvajos aktos noteiktais nebūtu atkārtoti dublējams. 

Turklāt arī projekta 2. panta ceturtā daļa satur nosacījumus par paziņošanu, tādējādi nosacījumi par paziņošanu nebūtu papildu norādāmi arī projekta 2.panta trešajā daļā. Ievērojot minēto, precizējams projekts.

2) Precizēt projekta sākotnējās ietekmes novērtējuma ziņojuma (anotācijas) V.sadaļu. Proti, aizstājot skaitli un vārdu “1. panta” ar skaitli un vārdu “2.panta”. 

3) Vēršama uzmanība, ka projekta 2. panta trešā daļa nosaka Valsts policijas kompetenci būtībā īstenot arī Eiropas Parlamenta un Padomes 2019.gada 19. marta Direktīvas (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (turpmāk – Direktīva 2019/520) 24. panta 1. un 2. punktā noteiktos pasākumus. Līdz ar to atbilstoši precizējama projekta sākotnējās ietekmes novērtējuma ziņojuma (anotācijas) V. sadaļa.
4) Vienlaikus lūdzam papildināt projekta sākotnējās ietekmes novērtējuma ziņojumu (anotāciju) saistībā ar projekta ietekmi uz valsts budžetu un pašvaldību budžetiem atbilstoši šī atzinuma pielikumā esošajai informācijai (skat. pasvītroto tekstu). 

Pielikumā: informācija projekta sākotnējās ietekmes novērtējuma ziņojuma (anotācijas) papildināšanai kopā uz 14 lpp.

